आगे चल रहे ट्रक में घुसी बेकाबू कार, महिला की मौत
कार्यालय संवाददाता | शाहपुरा/भाबरू
जयपुर-दिल्लीराष्ट्रीय राजमार्ग संख्या 8 स्थित खातोलाई पुलिया पर शनिवार तड़के आगे चल रहे ट्रक में कार जा घुसी। हादसे में कार सवार एक महिला की मौत हो गई तथा दो लोग घायल हो गए। घायलों को शाहपुरा के राजकीय चिकित्सालय में भर्ती करवाया जहां से उन्हें प्राथमिक उपचार के बाद छुट्टी दे दी।
पुलिस ने बताया कि शनिवार को एक टैक्सी कार दिल्ली से खाटूश्याम जा रही थी। इसी दौरान तड़के 4:00 बजे खातोलाई पुलिया पर चालक ने लापरवाही से चलाते हुए कार आगे चल रहे ट्रक में घुसा दी। हादसे में मधु मित्तल (50) प|ी अजय मित्तल निवासी दिल्ली, रचना अग्रवाल और राकेश अग्रवाल घायल हो गए। घायलों को शाहपुरा के राजकीय चिकित्सालय में भर्ती करवाया। जहां चिकित्सकों ने मधु मित्तल को मृत घोषित कर दिया। इस संबंध में मृतका के पुत्र आकाश मित्तल ने टैक्सी चालक के खिलाफ लापरवाही से वाहन चलाते हुए ट्रक में घुसाने का मामला दर्ज करवाया है। पुलिस ने पोस्टमार्टम करवाकर शव परिजनों को सौंप दिया। पुलिस ने मामला दर्ज कर जांच शुरु कर दी है।
अचानकब्रेक लेने से 3 वाहन भिड़े
कोटपूतली | जयपुरदिल्ली हाइवे पर शनिवार देर रात रॉयल होटल के समीप आगे चल रहे एक वाहन के अचानक ब्रेक लेने से उसके पीछे चल रही गोवंश से भरी पिकअप जा भिड़ी तथा इसके पीछे चल रहा एक और वाहन जा भिड़ा। हादसे में पिकअप में भरा गोवंश घायल हो गया। जबकि पिकअप चालक परिचालक फरार हो गए। सूचना पर पहुंची पुलिस ने आपस में भिड़े वाहनो को क्रेन की सहायता से अलग कराकर जाम खुलवाया इस दौरान करीब आधा घंटा जाम रहने से जयपुर से दिल्ली लेन पर वाहनो की कतारे लग गई। हादसे में जनहानि नहीं हुई।
कोटपूतली. जयपुर-दिल्लीहाइवे पर रॉयल होटल के समीप सड़क हादसे में क्षतिग्रस्त वाहन।
bho_Deva npi_Deva hin_Deva hin_Deva hin_Deva hin_Deva bho_Deva